###  *Výbor*

*Národnej rady Slovenskej republiky*

 *pre nezlučiteľnosť funkcií*

 13. schôdza výboru

**190**

**U z n e s e n i e**

**Výboru Národnej rady Slovenskej republiky**

**pre nezlučiteľnosť funkcií**

z 18. októbra 2017

k podnetu Jozefa Rajtára, poslanca Národnej rady Slovenskej republiky na začatie konania vo veci ochrany verejného záujmu a zamedzenia rozporu záujmov podľa čl. 9 ods. 2 písm. b) v spojení s čl. 9 ods. 1 písm. a) ústavného zákona č. 357/2004 Z. z. v znení ústavného zákona č. 545/2005 Z. z. voči Róbertovi Kaliňákovi, podpredsedovi vlády Slovenskej republiky a ministrovi vnútra Slovenskej republiky, doručenom Výboru Národnej rady Slovenskej republiky pre nezlučiteľnosť funkcií 17. októbra 2017 (č. konania P/39/17/K).

 **Výbor Národnej rady Slovenskej republiky**

 **pre nezlučiteľnosť funkcií**

## A. p r e r o k o v a l

podnet Jozefa Rajtára, poslanca Národnej rady Slovenskej republiky na začatie konania vo veci ochrany verejného záujmu a zamedzenia rozporu záujmov podľa čl. 9 ods. 2 písm. b) v spojení s čl. 9 ods. 1 písm. a) ústavného zákona č. 357/2004 Z. z. v znení ústavného zákona č. 545/2005 Z. z. voči Róbertovi Kaliňákovi, podpredsedovi vlády Slovenskej republiky a ministrovi vnútra Slovenskej republiky;

## B. k o n š t a t u j e

podľa čl. 9 ods. 4 Pravidiel rokovania Výboru Národnej rady Slovenskej republiky pre nezlučiteľnosť funkcií, že vzhľadom na formálno-právnu stránku podnetu tento nespĺňa náležitosti uvedené v čl. 9 ods. 2 písm. b) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona
č. 545/2005 Z. z. a vo veci ďalej nekoná;

## C. p o v e r u j e

## predsedu výboru

informovať podávateľa podnetu o výsledku rokovania Výboru Národnej rady Slovenskej republiky pre nezlučiteľnosť funkcií.

 Martin **P o l i a č i k**

 predseda výboru

Jozef **L u k á č**

Róbert **P u c i**

overovatelia výboru